suchý kašeľ a epilepsia
Dobrý deň mám epilepsiu užívam levetiracetam a trelemu. Trápi ma suchý kašeľ  môžem si dať sinupret kvapky?ďakujem veľmi pekne
Dobrý deň,
ďakujeme za Vašu otázku.
Použitie lieku Sinupret nie je v prípade epilepsie kontroaindikovaný. V zložení je malé množstvo alkoholu, ktoré na základe informácií od výrobcu nemá žiadny pozorovateľný vplyv. Napriek tomu ako vhodnejšiu voľbu považujem liek vo forme tabliet, ktorý je v zložení bez prítomnosti etanolu. Tento liek však nie je určený na suchý dráždivý kašeľ. Sinupret uvoľňuje hustý (väzký) hlien pri všetkých ochoreniach dýchacích ciest, ktorý sa nemôže dostatočne alebo vôbec odstrániť prirodzeným spôsobom (kašľaním, smrkaním). Lieky vhodné pre pacientov s epilepsiou pri suchom dráždivom kašli sú uvedené v nasledujúcom
odkaze
.
Prajem pekný zvyšok dňa.
S pozdravom
PharmDr. Veronika Kiabová